
Grozījumi Latvijas vides aizsardzības fonda likumā
Izdarīt Latvijas vides aizsardzības fonda likumā (Latvijas Republikas Saeimas un Ministru Kabineta Ziņotājs, 2006, 2. nr.; Latvijas Vēstnesis, 2010, 205. nr.; 2013, 243. nr., 2019., 75. nr.) šādus grozījumus:
1. Izteikt 2.pantu šādā redakcijā:
· "2.pants. Latvijas vides aizsardzības fonda juridiskais statuss
· (1) Latvijas vides aizsardzības fonds (turpmāk — Fonds) ir valsts budžeta līdzekļu kopums vides un dabas aizsardzības pasākumu un projektu īstenošanai.
· (2) Fonda līdzekļu turētāji ir Dabas aizsardzības un reģionālā attīstības ministrija dabas aizsardzības jomā un Klimata, enerģētikas un vides ministrija vides aizsardzības jomā.
· (3) Fonda līdzekļu turētāji veic Fonda administrācijas funkcijas.
· (4) Fonda darbība ir atklāta."
2. Izteikt 3.pantu šādā redakcijā:
· "3.pants. Fonda mērķis
· Fonda mērķis ir veicināt ilgtspējīgu tautsaimniecības attīstību, integrējot vides un dabas aizsardzības prasības visās tautsaimniecības nozarēs, lai nodrošinātu iedzīvotāju tiesības dzīvot kvalitatīvā vidē saskaņā ar valsts vides un dabas politiku attīstības plānošanas dokumentiem, kā arī pietiekamus pasākumus bioloģiskās daudzveidības saglabāšanai un ekosistēmu aizsardzībai."
3. Izteikt 4.pantu šādā redakcijā:
· "4.pants. Fonda līdzekļi un to izlietošana
· (1) Fonda līdzekļus veido:
· 1) valsts budžeta dotācija no vispārējiem ieņēmumiem likumā par valsts budžetu kārtējam gadam noteiktajā apmērā;
· 2) personu, to skaitā ārvalstu personu, dāvinājumi, ziedojumi un ārvalstu finansiālā palīdzība.
· 
· (2) Fonds finansiāli atbalsta privātpersonu un publisko tiesību juridisko personu īstenotos projektus atbilstoši šā likuma 6.panta ceturtās  daļas 1.punktam un piektās daļas 1.punktam.
· 
· (3) Fonda līdzekļi tiek izmantoti Fonda mērķa īstenošanai, kā arī Fonda padomju, administrāciju un konsultatīvās padomes darbības nodrošināšanai.
· 
· (4) Fondam piešķirtā valsts budžeta dotācija no vispārējiem ieņēmumiem izmantojama tādu pasākumu un projektu finansēšanai, kuri saistīti ar vides vai dabas aizsardzību atbilstoši šā likuma 6.panta ceturtās daļas 1.punktam un piektās daļas 1.punktam.
· 
· (5) Fonda līdzekļu izlietojumu nosaka Latvijas vides aizsardzības fonda padomes (turpmāk arī — Fonda padome) to nolikumos noteiktajā kārtībā. "
4. Izteikt 6.pantu šādā redakcijā:
· "6.pants. Fonda padome
· (1) Fondam ir divas padomes – fonda dabas aizsardzības padome un fonda vides aizsardzības padome. Fonda padome ir lēmējinstitūcija, kas pieņem lēmumus Fonda darbības plānošanas un finanšu izlietošanas jautājumos.
· 
· (2) Fonda dabas aizsardzības padomes priekšsēdētājs ir dabas aizsardzības un reģionālās attīstības ministrs vai viņa pilnvarota persona, kas ir Dabas aizsardzības un reģionālās attīstības ministrijas ierēdnis.
· 
· (3) Fonda vides aizsardzības padomes priekšsēdētājs ir klimata, enerģētikas un vides ministrs vai viņa pilnvarota persona, kas ir Klimata, enerģētikas un vides ministrijas ierēdnis.
· 
· (4) Fonda dabas aizsardzības padomei ir šādi uzdevumi:
· 1) mērķtiecīgi un efektīvi pārvaldīt un sadalīt līdzekļus  dabas aizsardzības pasākumu un projektu īstenošanai, tādu pasākumu un projektu finansēšanai, kuri saistīti ar dabas aizsardzību, dabas izglītību, bioloģiskās daudzveidības saglabāšanu un aizsardzību, dabas kapitāla izpēti, novērtēšanu un atjaunošanu;
· 2) nodrošināt Fondam piešķirto valsts budžeta līdzekļu izlietojuma kontroli (kopumā vai izlases veidā).
· 
· (5) Fonda vides aizsardzības padomei ir šādi uzdevumi:
· 1) mērķtiecīgi un efektīvi pārvaldīt un sadalīt līdzekļus vides aizsardzības pasākumu un projektu īstenošanai, tādu pasākumu un projektu finansēšanai, kuri saistīti ar vides aizsardzību, vides izglītību, vides monitoringu, gaisa aizsardzību, vides resursu un zemes dzīļu izpēti, novērtēšanu un atjaunošanu, atkritumu apsaimniekošanu, aprites ekonomikas iedzīvināšanu, radioaktīvo atkritumu pārvaldību, ūdens resursu aizsardzību, augsnes un grunts aizsardzību  un sanāciju, piesārņojuma novēršanu un samazināšanu, vides aizsardzības iestāžu veiktspējas stiprināšanu, palīdzības sniegšanu citām valstīm vides aizsardzības problēmu risināšanā;
· 2) nodrošināt Fondam piešķirto valsts budžeta līdzekļu izlietojuma kontroli (kopumā vai izlases veidā).
· 
· (6) Fonda padomes sadala Fonda līdzekļus atbilstoši Fonda mērķim Fonda padomes noteiktajos termiņos un apjomā attiecīgās Fonda padomes nolikumā noteiktajā kārtībā.
· 
· (7) Fonda padomes nolikumu un Fonda padomes sastāvu apstiprina Ministru kabinets."

